નવી દિલ્હી, તા. 3 : પૂર્વ કેન્દ્રીય મંત્રી એમ.જે. અકબર ઉપર બળાત્કારનો આરોપ મૂકનારી પત્રકાર પલ્લવી ગોગોઈએ કહ્યું હતું કે, બંને વચ્ચે ક્યારેય સહમતીથી સંબંધ બંધાયો નથી. મહિલા પત્રકારે દાવો કર્યો હતો કે, બળજબરી અને પદનો દુરુપયોગ કરીને બનાવવામાં આવેલો સંબંધ સહમતી ઉપર આધારિત ન હોય શકે. પલ્લવી ગોગોઈ નેશનલ પબ્લિક રેડિયોની ચીફ બિઝનેસ એડિટર છે અને તેણે આરોપ મુક્યો હતો કે એશિયન એજમાં કામ કરવા દરમિયાન અકબરે બળાત્કાર કર્યો હતો.